Id-Deċiżjoni tal-Kummissjoni
tad-9 ta’ Diċembru 1998
dwar il-proċeduri għall-implimentazzjoni tad-Direttiva tal-Kunsill 95/57/KE dwar il-ġbir ta’ l-infomazzjoni statistika fil-qasam tat-turiżmu
(notifikat taħt dokument nurmru K (1998) 3950) [1]
(1999/35/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat id-Direttiva tal-Kunsill 95/57/KE tat-23 ta’ Novembru 1995 dwar il-ġbir ta’ l-informazzjoni statistika fil qasam tat-turiżmu [2], u partikolarment Artikoli 3, 7 u 10 tagħha; Billi, biex tiffaċilita l-ġbir ta’ l-istatistika armonizzata, id-definizzjoni li għandhom ikunu applikati mal-ġbir tal-karatteristiċi tad-dettalji jeħtieġ li jkunu ddeterminati;
Billi, biex tiffaċilità l-ġbir tad-dettalji, huwa meħtieġ li l-proċeduri biex tkun iddeterminata t-trasmissjoni għad-dettalji meħtieġa;
Billi, waqt il-perjodu transitorju, huwa xieraq li d-derogi meħtieġa jiġu konċessi għall-Istati Membri, biex jipermettulhom li jadottaw is-sistemi statistiċi nazzjonali tagħhom għall-ħtiġiet tad-Direttiva 95/57/KE;
Billi l-miżuri li hemm disposizzjoni dwarhom f’din id-Deċiżjoni huma bi qbil mal-opinjoni tal-Kumitat tal-Programm ta’ l-Istatistika stabbilit bid-Deċiżjoni 89/382/KEE, Euratom,
ADOTTAT DIN ID-DEĊIŻJONI:
Artikolu 1
Id-definizzjonijiet li għandhom ikunu applikati għall-karatteristiċi tal-ġbir tad-dettalji u l-aġġustamenti għat-tqassim skond iż-żoni ġeografiċi, fl-applikazzjoni ta’ Artikolu 3 tad-Direttiva 95/57/KE, huma dawk stabbiliti f’Anness I.
Artikolu 2
Ir-regoli dettaljati għall-proċeduri tat-tasmissjoni tad-dettalji, fl-applikazzjoni ta’ Artikolu 7 tad-Direttiva 95/57/KE, huma dawk stabbiliti f’Anness II.
Artikolu 3
Id-derogi li għandhom jingħataw lill-Istati Membri, fl-applikazzjoni ta’ Artikolu 10 tad-Direttiva 95/57/KE, huma dawk stabbiliti f’Anness III.
Artikolu 4
Dan id-Deċiżjoni hija indirizzata lill-Istati Membri.
Magħmula fi Brussel, id-9 ta’ Diċembru 1998.